***Αθήνα, 27 Ιανουαρίου 2021***

**ΔΕΛΤΙΟ ΤΥΠΟΥ**

Θετικό είναι το ισοζύγιο ίδρυσης νέων επιχειρήσεων σε σχέση με αυτές που αναγκάστηκαν να διακόψουν τη λειτουργία τους το τελευταίο τρίμηνο του 2020, παρά το γεγονός των σημαντικών προβλημάτων που έχουν προκληθεί στην αγορά και γενικότερα στην οικονομία από την πανδημία του νέου κορονοϊού και από το lockdown που είχε επιβληθεί για τον περιορισμό της μετάδοσης του Covid-19.

Το γεγονός αυτό, όπως επισημαίνει **ο πρόεδρος της ΚΕΕ και του ΕΒΕΑ, κ. Κωνσταντίνος Μίχαλος,** δίνοντας στη δημοσιότητα τα στοιχεία του ΓΕΜΗ για την περίοδο Οκτωβρίου-Δεκεμβρίου 2020, δημιουργεί ένα κλίμα συγκρατημένης αισιοδοξίας, καθώς σε ένα εξαιρετικά δυσμενές περιβάλλον, η επιχειρηματικότητα με τη συμβολή των μέτρων της κυβέρνησης κατάφερε να ξεπεράσει σημαντικά προβλήματα με αποτέλεσμα, σε Πανελλαδική κλίμακα οι συστάσεις νέων επιχειρήσεων να φτάσουν τις 8.681 και οι διαγραφές στις 3.607 δημιουργώντας ένα θετικό ισοζύγιο 5.074 επιχειρήσεων.

Σε ότι αφορά στα στοιχεία του ΓΕΜΗ για την Αττική, η εικόνα είναι παρόμοια ή και ακόμη καλύτερη, καθώς ο αριθμός των επιχειρήσεων που εγγράφτηκαν στο ΓΕΜΗ ανήλθε σε 4.282 (για το δ’ τρίμηνο του 2020), ενώ οι διαγραφές σε 1.534 δημιουργώντας ένα θετικό ισοζύγιο 2.748.

Όπως επεσήμανε ωστόσο **ο κ. Κωνσταντίνος Μίχαλος:**

 ***«Ο δρόμος μπροστά είναι κάθε άλλο παρά εύκολος, καθώς η υγειονομική κρίση δεν έχει ακόμη τελειώσει και τα Επιμελητήρια δίνουν τη δική τους μάχη στο πλευρό των επιχειρήσεων, τόσο για την πιστή εφαρμογή των μέτρων, όσο και για την ισχυρή στήριξή τους από την Πολιτεία».***

Επισυνάπτονται τα στοιχεία εγγραφών και διαγραφών του ΓΕΜΗ τελευταίου τριμήνου του 2020.